wannaphong/clean_thaiwikipedia huggingface dataset:
# การตรวจพิสูจน์บุคคล
การตรวจพิสูจน์บุคคล  คือการใช้ความรู้ทางวิทยาศาสตร์การแพทย์และวิทยาศาสตร์แขนงต่าง ๆ ในการตรวจพิสูจน์ยืนยันตัวบุคคล ว่าบุคคลมีชีวิต ศพ เศษชิ้นส่วนของศพ โครงกระดูก เศษชิ้นส่วนกระดูก เลือดหรือเนื้อเยื่อ ตลอดจนคราบต่าง ๆ ที่เกิดจากเนื้อเยื่อหรือสารคัดหลั่งจากมนุษย์ เป็นใครหรือเป็นของใคร ความรู้ทางด้านการพิสูจน์เอกลักษณ์บุคคล ก่อให้เกิดประโยชน์อย่างมากในการระบุตัวของศพหรือบุคคลวิกลจริตหรือหมดสติ และยังนำมาใช้ประโยชน์อย่างมากในกระบวนการสืบสวนสอบสวนเพื่อยืนยันตัวบุคคลผู้กระทำผิดกฎหมาย

ปัจจุบันมีวิธีการตรวจพิสูจน์บุคคลหลายวิธีเช่น การใช้ความจำของมนุษย์ จำได้ว่าบุคคลหรือศพที่พบเห็นเป็นใคร โดยใช้เสื้อผ้าเครื่องแต่งกายเครื่องตรวจพิสูจน์ยืนยันด้วยเอกลักษณ์ลายพิมพ์นิ้วมือ เอกลักษณ์ฟัน หรือเอกลักษณ์ดีเอ็นเอ อย่างใดอย่างหนึ่ง กล่าวโดยสรุปคือ เราสามารถใช้วิธีการอื่น ๆ เป็นแนวทาง แล้วใช้ลายพิมพ์นิ้วมือหรือลักษณะฟันหรือดีเอ็นเอ
# เดอะบลูโทนส์
เดอะบลูโทนส์  เป็นวงอินดี้ร็อกอังกฤษ ก่อตั้งในฮาวน์สโลว์ เกรเตอร์ลอนดอน ในปี 1994 ประกอบด้วยสมาชิก คือ มาร์ก มอร์ริสส์ นักร้องนำ, อดัม เดฟลิน กีตาร์, สก็อตต์ มอร์ริสส กีตาร์เบส, และ เอ็ดส์ เชสเตอร์ส กลอง สมาชิกคนที่ 5 ริชาร์ด เพย์น เข้ามาในวงระหว่างปี 1998-2002 เดิมทีวงมีชื่อว่า "The Bottlegarden"with a little charm...: faq: band history

วงมีซิงเกิลฮิตที่สุดคือเพลง  "Slight Return" ออกขายในปี 1995 (เป็นดับเบิล-เอ ไซด์ซิงเกิลคู่กับ "The Fountainhead")  และออกขายอีกครั้งในปีต่อมา พวกเขามีเพลงท็อป 40 อยู่ 13 เพลง และมีอัลบั้มท็อป 10 อยู่ 3 อัลบั้มบนชาร์ทในสหราชอาณาจักร
# ฮีมนี อี ฟลามูริท
ฮีมนี อี ฟลามูริท (แอลเบเนีย: Hymni i Flamurit, แปลว่า "เพลงสรรเสริญธง") เป็นชื่อของเพลงชาติแห่งสาธารณรัฐแอลเบเนีย ประพันธ์เนื้อร้องโดย อเล็กซานเดอร์ สตาฟเร เดรโนวา(Aleksander Stavre Drenova)นักประพันธ์ชาวแอลเบเนีย โดยตีพิมพ์ครั้งแรกในลักษณะบทกวีในหนังสือพิมพ์ Liri E snqipërisë ("เสรีภาพแห่งแอลเบเนีย") ที่กรุงโซเฟีย ประเทศบัลแกเรีย ในปี พ.ศ. 2455 ต่อมาได้พิมพ์รวมเล่มในหนังสือรวมผลงานการประพันธ์ของเดรโนวาชื่อ Ëndra e lotë ("ความฝันและน้ำตา") ซึ่งได้ตีพิมพ์ที่กรุงบูคาเรสต์ ประเทศโรมาเนีย

ส่วนทำนองเพลงชาติเป็นผลงานของนักประพันธ์ดนตรีชื่อ ชีเพรียน โปรุมเบสชู (Ciprian Porumbescu) ซึ่งเดิมทำนองเพลงนี้แต่งไว้สำหรับเพลง Pe-al hostrusteang e scris Unire (หรือ E scrispe tricolour unire)

 เนื้อร้อง 

เพลงชาติแอลเบเนียที่ใช้อยู่มี 2 ฉบับ คือ ฉบับสังเขปกับฉบับเต็ม เนื้อร้องที่แสดงไว้ข้างล่างนี้เป็นฉบับเต็ม

ภาษาแอลเบเนีย  คำแปลบทที่ 1Rreth flamurit të përbashkuar
Me një dëshir' e një qëllim,
Të gjith' atje duke u betuar
Të lidhim besën për shpëtim.เรารวมเป็นหนึ่งรอบธงแห่งเรา
ด้วยเป้าหมายและความปรารถนาอันเป็นหนึ่งเดียว
คำปฏิญาณอันศักดิ์สิทธิ์ได้เปล่งออกมา
เพื่อปกปักรักษาความปรารถนาของเราบทที่ 2Prej lufte veç ai largohet
Që është lindur tradhëtor,
Kush është burrë nuk frikësohet,
Po vdes, po vdes si një dëshmor!May only those avoid the struggle,
Those who are traitors to our laws,
Undaunted is a hero through and through,
He dies a martyr to the cause.บทที่ 3Në dorë armët do t'i mbajmë,
Të mbrojmë atdheun në çdo kënd,
Të drejtat tona ne s'i ndajmë;
Këtu armiqtë s'kanë vënd!ด้วยอาวุธของเราที่แกว่งไกว
เราจะปกป้องปิตุภูมิไว้
เราจะไม่ละทิ้งความยุติธรรมอันศักดิ์สิทธิ์
และพวกศัตรูจักมิปรากฏในแดนเราบทที่ 4Se Zoti vetë e tha me gojë
Që kombe shuhen përmbi dhé,
Po Shqipëria do të rrojë;
Për të, për të luftojmë ne!พระเป็นเจ้าตรัสต่อโลกนี้ไว้ว่า
บรรดาชาติในโลกนี้จักเสื่อมสูญ
แลยังมีชาติจะที่อยู่รอด จะรุ่งเรืองต่อ คือแอลเบเนีย
การต่อสู้เพื่อแผ่นดินของเราจะไม่สูญเปล่าเลยบทที่ 5O Flamur, flamur, shenj' e shenjte
tek ti betohemi ketu
per Shqiperine, atdheun e shtrenjte,
per nder' edhe lavdimn e tu.โอ้ ธง ธงเอย เจ้าเป็นสัญลักษณ์ศักดิ์สิทธิ์
เบื้องหน้าเจ้า เราขอปฏิญาณ
เพื่อแอลเบเนีย ปิตุภูมิที่รักยิ่ง
เพื่อเกียรติภูมิและการยกย่องของเจ้าบทที่ 6Trim burre quhet dhe nderohet
atdheut kush iu be therror.
Perjete ai do te kujtohet
mbi dhe, nen dhe si nje shenjtor!ผู้กล้าคือผู้ปรากฏนามและเกียรติ
เป็นผู้ยอมสละชีพเพื่อปิตุภูมิ
เขาย่อมเป็นที่จดจำตลอดกาล
ทั้งเหนือและใต้พิภพในฐานะนักบุญ !

 สื่อ
# ไข่ขาว
ไข่ขาว ใช้เรียกของเหลวใสในไข่ที่ล้อมรอบไข่แดง ไข่ขาวชั้นนอกส่วนในมีลักษณะใสและโปร่งแสง ล้อมรอบไข่ขาวชั้นนอกส่วนข้นที่มีลักษณะข้นและหนืดกว่า ลักษณะที่เป็นเมือกของไข่ขาวข้นเกิดจากคาร์โบไฮเดรตโมเลกุลใหญ่ 

โดยธรรมชาติ ไข่ขาวมีหน้าที่ปกป้องไข่แดง ช่วยพยุงให้ไข่แดงอยู่คงที่ รองรับแรงกระเทีอนไม่ให้ไข่แดงแตกตัว และยังช่วยเสริมอาหารให้ตัวอ่อนที่กำลังเติบโตด้วย 

 ส่วนประกอบ 
ส่วนประกอบหลักของไข่ขาวคือน้ำ และยังประกอบด้วยอัลบูมิน โปรตีนชนิดดีตัวสำคัญในกระแสเลือด (ซึ่งร่างกายสามารถผลิตได้เองโดยธรรมชาติผ่านการทำงานของตับ) โปรตีนชนิดนี้ทำหน้าที่เสริมสร้างภูมิคุ้มกันและซ่อมแซมส่วนต่างๆ ของร่างกาย ทว่าโปรตีนอัลบูมินในไข่ขาวนั้นสูญสภาพได้โดยง่ายแค่โดนความร้อน 

ไข่ขาวมีปริมาณไขมันต่ำมาก และไม่มีคอเลสเตอรอล

โปรตีนอัลบูมินในไข่ขาว ประกอบด้วย

 โอแวลบูมิน (ovalbumin) พบมากที่สุดในไข่ขาว ราวร้อยละ 54 ของน้ำหนักโปรตีน จัดเป็นฟอสโฟไกลโคโปรตีน (phospoglycoprotein) มีโครงสร้างเป็นสายโพลีเปปไตน์ ที่มีหมู่ฟอสเฟตและคาร์โบไฮเดรตเป็นส่วนประกอบ มีจุดไอโซอิลเลกตริก (isoelectric point) ที่ pH 4.6 และตกตะกอนที่ pH 4.6-4.8 ทนความร้อนได้ดี
 โคแนลบลูมิน (conalbumin) พบราวร้อยละ 13 ของน้ำหนักโปรตีน มีจุดไอโซอิลเลกตริกที่ pH 6.6 ทนความร้อนได้น้อยกว่า แต่สูญเสียสภาพธรรมชาติได้ดีกว่าโอแวลบูมิน 
 โอโวมิวคอยด์ (ovomucoid) พบราวร้อยละ 1.2 ของน้ำหนักโปรตีน เป็นไกลโคโปรตีนที่มีความเฉพาะเจาะจงกับเอนไซม์ทริพซิน สามารถยับยั้งเอนไซม์ทริพซิน ซึ่งเป็นเอนไซม์โปรตีเอสทำหน้าที่ย่อยโปรตีน โอโวมิวคอยด์มีจุดไอโซอิลเลกตริกที่ pH 3.9-4.3 ในสภาวะที่เป็นกรดจะทนความร้อนได้ดี แต่จะสูญเสียสภาพอย่างรวดเร็วหากอยู่ในสารละลายด่างที่อุณหภูมิ 80 องศาเซียลเซียส 
 ไลโซโซม (lysosome) พบราวร้อยละ 3.5 ของน้ำหนักโปรตีน มีจุดไอโซอิลเลกตริกที่ pH 10.7 เป็นเอนไซม์ สามารถทำลายผนังเซลของแบคทีเรียที่ปนเปื้อนเข้ามาในฟองไข่ได้ มีสมบัติเป็นสารกันเสีย แต่ถูกทำลายได้ด้วยความร้อนจากการหุงต้ม หรือพาสเจอไรซ์ที่อุณหภูมิ 63.5 องศาเซลเซียสเป็นเวลานาน 10 นาที
 โอโวอินฮิบิเตอร์ (ovoinhibitor) มีความเฉพาะเจาะจงกับเอนไซม์ทริพซิน ไคโมทริพซิน ซับทิลิซิน และเอนไซม์โปรตีเอสจาก Aspergillus oryzae 
 ซิสตาติน (cystatin) หรือสารยับยั้งเอนไซม์ปาเปน มีความเฉพาะเจาะจงต่อเอนไซม์ปาเปน และฟีซิน

 การใช้ 
thumb|ไข่ขาวที่ตีขึ้นฟู
สมบัติเชิงหน้าที่ของโปรตีนในไข่ขาวคือ ทำให้เกิดฟองโฟมโปร่งฟู ซึ่งมีส่วนสำคัญในการทำขนมอบ ในการทำอาหารจึงมักแยกไข่ขาวจากไข่แดงเพื่อให้ตีขึ้นฟูง่าย เพราะไขมันในไข่แดงจะทำให้ไข่ขาวตีขึ้นยาก (และต้องระวังความมันของภาชนะที่ใช้ตีด้วย)

นอกจากใช้ประกอบอาหารแล้ว ไข่ขาวยังถูกนำไปใช้ในอุตสาหกรรมไวน์ด้วย เพราะโปรตีนในไข่ขาวช่วยทำให้ไวน์ตกตะกอน ทำให้ไวน์ใสขึ้นและรสฝาดน้อยลงการทำไวน์ใส 

ส่วนด้านความงาม มีการนำไข่ขาวมาทาพอกหน้าลอกสิวเสี้ยน เพื่อรักษาและเสริมสร้างเซลล์ผิวใหม่ ทั้งยังดูดซับน้ำมันส่วนเกินบนผิว ช่วยลดความมัน กระชับผิวและรูขุมขนให้เล็กลงด้วย
# น้ำมันสกัดเย็น
น้ำมันสกัดเย็น คือ การแยกน้ำมันออกจากเมล็ด หัว ใบ ดอก ผล เปลือก ลำต้นของพืช โดยไม่ใช้ความร้อนและสารเคมี ตั้งทิ้งไว้ให้ตกตะกอนจึงได้น้ำมันที่ใสบริสุทธิ์ และคงคุณค่าและสรรพคุณของพืชชนิดนั้นอยู่ด้วย

น้ำมันสกัดเย็นอุดมไปด้วสารต้านอนุมูลอิสระ มีกรดไขมันไม่อิ่มตัวตำแหน่งเดียวสูง ซึ่งกรดไขมันชนิดนี้ช่วยลดไขมันพวกไตรกลีเซอไรด์ และลดคอเลสเตอรอลตัวไม่ดี

น้ำมันสกัดเย็นใช้เป็นยากันมานานตั้งแต่สมัยพุทธกาล ไทยเรารับเข้ามาทางหลักอายุรเวท จุดประสงค์แรกที่นำน้ำมันสกัดเย็นมาใช้เพื่อการรักษา ปัจจุบันนำมาประยุกต์ใช้ในหลายด้าน ได้แก่ เป็นยาสามัญประจำบ้าน เครื่องสำอาง และบริโภค 

 ตัวอย่างน้ำมันสกัดเย็น 
 มะพร้าว  บำรุงผมแห้งให้ดกดำ
 งา  ลดอาการคันตามผิวหนัง ลบรอยแผลเป็น แผลไหม้ ฝีติดเชื้อ ปรับสภาพผิวให้ชุ่มชื้น บำรุงกระดูก ประสาท ช่วยระบาย ลดไขมัน ป้องกันผมร่วง
 จมูกข้าว  บำรุงผิว ลดริ้วรอยบนใบหน้า
 ขมิ้นชัน  ขับลม แก้ปวดท้อง ท้องอืดท้องเฟ้อ ช่วยสมานแผล
 ไพล  แก้เคล็ดขัดยอก ฟกช้ำ บวม ช่วยฆ่าเชื้อและสมานแผลสดและแผลเปื่อย
 มะกรูด  ทำให้ผมนุ่มเงางาม  บำรุงหนังศีรษะ ขับลม แก้จุกเสียด ช่วยเจริญอาหาร
 กานพลู  ช่วยรักษาการติดเชื้อ สิว พุพอง น้ำกัดเท้า ช่วยย่อยอาหาร ลมเสมหะ บรรเทาอาการหวัด ดับกลิ่นปาก
# ตำบลพระลับ
พระลับ เป็นตำบลหนึ่งในอำเภอเมืองขอนแก่น จังหวัดขอนแก่น มีพื้นที่รวมทั้งสิ้น 36 ตารางกิโลเมตร หรือ 22,500 ไร่ ร้อยละ 80 เป็นพื้นที่การเกษตร ประชาชนประกอบอาชีพทำนาเป็นอาชีพหลัก พระลับ มีสถานะเป็นเขตปริมณฑลเพื่อรองรับการขยายตัวของเทศบาลนครขอนแก่น

พื้นที่ของตำบลพระลับทั้งตำบลอยู่ในเขตเทศบาลตำบลพระลับซึ่งได้รับการจัดตั้งตามประกาศกระทรวงมหาดไทยเมื่อวันที่ 28 พฤศจิกายน พ.ศ. 2551
 ที่ตั้งและอาณาเขต 
เทศบาลตำบลพระลับมีพื้นที่เขตติดต่อกับพื้นที่ใกล้เคียง ดังนี้
 ทิศเหนือ ติดต่อกับเขตเทศบาลเมืองศิลา อำเภอเมืองขอนแก่น
 ทิศตะวันออก ติดต่อกับเขตเทศบาลตำบลบึงเนียม อำเภอเมืองขอนแก่น 
 ทิศใต้ ติดต่อกับเขตองค์การบริหารส่วนตำบลหนองบัว เขตองค์การบริหารส่วนตำบลโพนงาม อำเภอโกสุมพิสัยจังหวัดมหาสารคาม และเขตองค์การบริหารส่วนตำบลดอนหัน อำเภอเมืองขอนแก่น
 ทิศตะวันตก ติดต่อกับเขตเทศบาลตำบลเมืองเก่าและเขตเทศบาลนครขอนแก่น อำเภอเมืองขอนแก่น 

 การแบ่งเขตการปกครอง 
ตำบลพระลับแบ่งเขตการปกครองออกเป็น 19 หมู่บ้าน ดังนี้
 หมู่ที่ 1  บ้านผือ
 หมู่ที่ 2  บ้านผือ
 หมู่ที่ 3  บ้านพระคือ
 หมู่ที่ 4  บ้านโคกน้อย
 หมู่ที่ 5  บ้านหัวถนน
 หมู่ที่ 6  บ้านโนนสวรรค์
 หมู่ที่ 7  บ้านโพธิ์ชัย
 หมู่ที่ 8  บ้านหนองไฮ
 หมู่ที่ 9  บ้านเลิงเปือย
 หมู่ที่ 10  บ้านพระคือ
 หมู่ที่ 11  บ้านหนองโพธิ์
 หมู่ที่ 12  บ้านหนองแสง
 หมู่ที่ 13  บ้านเลิงเปือย
 หมู่ที่ 14  บ้านโคกน้อย
 หมู่ที่ 15  บ้านดอนดู่เมืองใหม่
 หมู่ที่ 16  บ้านพระคือ
 หมู่ที่ 17  บ้านหนองแสง
 หมู่ที่ 18  บ้านแสงอรุณ
 หมู่ที่ 19  บ้านผือ

พระลับ
พระลับ
พระลับ
# บริษัทโหดห้ามอุทธรณ์
บริษัทโหดห้ามอุทธรณ์ หรือในชื่อภาษาอังกฤษว่า Executive Protection ออกฉายในปี ค.ศ. 2001 กำกับโดย  Anders Nilsson

นักแสดง
 Jakob Eklund เป็น  Johan Falk
 Samuel Fröler เป็น Sven Persson
 Alexandra Rapaport เป็น Pernilla
 Lia Boysen เป็น Jeanette Persson
 Christoph M. Ohrt เป็น Nikolaus Lehman
 Marie Richardson เป็น Helén
# หลาน ไฉ่เหอ
หลาน ไฉ่เหอ  เป็นบุคคลในประมวลเรื่องปรัมปราจีน ลัทธิเต๋าจัดเข้าเป็นเซียนองค์หนึ่งในกลุ่มโป๊ยเซียน (แปดเซียน) แต่เพศสภาพที่แท้จริงของหลาน ไฉ่เหอ นั้นไม่ชัดเจนE.T.C. Werner. Myths and Legends of China. London: George G. Harrap & Co. 1922. Page 293. http://www.gutenberg.org/files/15250/15250-h/15250-h.htm#d0e4611Land of the Dragon: Chinese Myth. Time-Life Books, 1999. Page 111.John Moore Wickersham. ''Myths and Legends of the World, Volume 4." Macmillan Reference, 2000.Eva Wong. Tales of the Taoist Immortals. Page 31-32."Lan Caihe." Encyclopedia Britannica. https://www.britannica.com/topic/Lan-CaiheRandy P. Conner, David Hatfield Sparks, Mariya Sparks. Cassell's Encyclopedia of Queer Myth, Symbol, and Spirit: Gay, Lesbian, Bisexual, and Transgender Lore. Cassell, 1997. Page 212. โดยทั่วไปมองว่า หลาน ไฉ่เหอ ไม่ได้อ้างอิงบุคคลจริงในประวัติศาสตร์National Geographic Society (U.S.). National Geographic Essential Visual History of World Mythology. National Geographic Books, 2008. Page 340. แต่ตำนานว่า หลาน ไฉ่เหอ เกิดในช่วงราชวงศ์ถัง (ค.ศ. 618–907)Stephen Little, Shawn Eichman, Kristofer Shipper, Patricia Buckley Ebrey. Taoism and the Arts of China. Page 321. เลี้ยงชีพโดยเป็นวณิพกเร่ร้องเพลงแลกทรัพย์ไปทั่วแผ่นดินW. Percival Yetts. The Eight Immortals. The Journal of the Royal Asiatic Society of Great Britain and Ireland. London. 1916. Page 805. https://www.sacred-texts.com/journals/jras/1916-21.htm นอกจากนี้ ตำนานยังให้ข้อมูลต่างกันออกไปในประเด็นว่า หลาน ไฉ่เหอ เป็นเซียนได้อย่างไร แต่มักแสดงภาพว่า หลาน ไฉ่เหอ หิ้วตะกร้าดอกไม้Amy G. Poster, Layla S. Diba, Brooklyn Museum of Art. Journey through Asia: Masterpieces in the Brooklyn Museum of Art. Brooklyn Museum of Art, 2003. Page 76.Dorothy Perkins. Encyclopedia of China: History and Culture. Page 140. จึงถือกันว่า หลาน ไฉ่เหอ เป็นเทพอุปถัมภ์ผู้ประกอบอาชีพเกี่ยวกับดอกไม้หรือไร่สวนValery M. Garrett. A Collector's Guide to Chinese Dress Accessories. Times Books International, 1997. Page 32.
# ฝากใจไว้กับบีโธเฟ่น
ฝากใจไว้กับบีโธเฟ่น เป็นชื่อภาษาไทยของภาพยนตร์ดราม่าอเมริกันเรื่อง Copying Beethoven ออกฉายในปี ค.ศ. 2006 กำกับโดยแอกเนสกา ฮอลแลนด์ ผู้กำกับหญิงชาวโปแลนด์ นำแสดงโดยไดแอน ครูเกอร์ และเอ็ด แฮร์ริส

เรื่องราวในภาพยนตร์เกิดขึ้นที่เวียนนาในปี ค.ศ. 1824 เล่าเรื่องราวเกี่ยวกับช่วงบั้นปลายชีวิตของลุดวิจ ฟาน เบโทเฟิน (รับบทโดย แฮร์ริส) ซึ่งในขณะนั้นมีอารมณ์เกรี้ยวกราด ขี้โมโห ใช้ชีวิตอย่างโดดเดี่ยว และมีอาการหูหนวกแล้ว ก่อนหน้านั้นผลงานของเบโทเฟินประสบความล้มเหลวติดต่อกันหลายชิ้น และเขากำลังเร่งแต่งผลงานชิ้นสุดท้าย คือ ซิมโฟนีหมายเลข 9 ให้ทันกำหนดแสดง ในวันที่ 7 พฤษภาคม ค.ศ. 1824

ภาพยนตร์เล่าเรื่องราวผ่านตัวละครสมมุติ เป็นหญิงสาวชื่อ อันนา โฮลซ์ (รับบทโดย ครูเกอร์) นักแต่งเพลงสมัครเล่นที่อยากจะนำเสนอผลงานประพันธ์ของตนให้เบโทเฟินพิจารณา จึงเสนอตัวกับผู้สนับสนุนของเบโทเฟิน ขอเข้ามาเป็นผู้ช่วยของเบโทเฟิน มีหน้าที่คัดลอกโน้ตดนตรีจากต้นฉบับเพื่อส่งให้วงออร์เคสตรานำไปซ้อม และคอยดูแลทำงานบ้านให้ ภาพยนตร์ยังกล่าวถึงหลานชายของเบโทเฟิน ชื่อ คาร์ล ฟาน เบโทเฟิน ลูกชายคนเดียวของ คาร์ปาร์ แอนตัน คาร์ล ฟาน เบโทเฟิน พี่ชายของเขา

เหตุการณ์หลายอย่างในภาพยนตร์มีรายละเอียดผิดพลาด ไม่ตรงตามประวัติศาสตร์ เช่น การกล่าวถึง มูนไลท์ โซนาตา ผลงานเปียโนโซนาตาหมายเลข 14 ที่แต่งขึ้นในปี ค.ศ. 1801 ซึ่งในปี ค.ศ. 1824 รู้จักกันในชื่อ "quasi una fantasia" ส่วนชื่อ "มูนไลท์" นั้นถูกตั้งโดยนักวิจารณ์ดนตรีชาวเยอรมัน ในปี ค.ศ. 1832 แปดปีหลังเหตุการณ์ในเรื่อง  

ข้อผิดพลาดอื่นๆ เช่น ในความเป็นจริง เบโทเฟินใช้ผู้ช่วยคัดลอกโน้ตดนตรีจำนวนสองคน และเป็นชายล้วน ไม่ใช่หญิงสาวดังที่กล่าวถึงในภาพยนตร์   และการกล่าวถึงถ่านหินแอนทราไซต์ใช้ให้ความอบอุ่นในฤดูหนาว ในความเป็นจริงแล้ว ขณะนั้นแอนทราไซต์มีใช้งานเฉพาะในอเมริกาเหนือ ไม่มีการใช้งานในยุโรป

 นักแสดง 
 Diane Kruger - Anna Holtz 
 เอ็ด แฮร์ริส - Ludwig van Beethoven
 Matthew Goode - Martin Bauer
 Joe Anderson - Karl van Beethoven
 Ralph Riach - Wenzel Schlemmer
# เปริโก เฟร์นันเดซ
เปโดร เฟร์นันเดซ กัสติเยโฆส  หรือ เปริโก เฟร์นันเดซ  หรือ นักมวยสากลชาวสเปน เกิดเมื่อ 19 พฤศจิกายน พ.ศ. 2495 ที่เมืองซาราโกซา ประเทศสเปน สถิติการชก 128 ครั้ง ชนะ 83 (น็อก 48) เสมอ 15 แพ้ 28 
 ประวัติ 
เปริโก  เฟร์นันเดซ เริ่มชกมวยสากลอาชีพเมื่อ พ.ศ. 2515 และได้ครองแชมป์โลกรุ่นไลท์ฟลายเวต สภามวยโลก เมื่อ พ.ศ. 2517 ชนะไลออน ฟูรุยาม่า ในปีต่อมา  เฟร์นันเดซเสียแชมป์โลกให้แสนศักดิ์ เมืองสุรินทร์ เฟอร์นันเดซขึ้นชกแก้มือกับแสนศักดิ์อีกครั้งใน พ.ศ. 2520 แต่เป็นฝ่ายพ่ายแพ้อีก ก่อนที่จะแขวนนวมไปเมื่อ พ.ศ. 2530

เปริโก เฟร์นันเดซ มีผู้จัดการเป็นพ่อแท้ ๆ ของตัวเอง หลังจากเสียแชมป์โลกให้กับแสนศักดิ์ด้วยการยอมแพ้ไปในยกที่ 8 แล้ว เฟร์นันเดซมีสภาพที่บอบช้ำมาก พ่อของเฟร์นันเดซได้เปิดเผยด้วยสภาพใบหน้าที่นองน้ำตาเพราะสงสารลูกชายว่า ยอมรับความพ่ายแพ้และเฟร์นันเดซสมควรที่จะแขวนนวมเสียที แต่ทว่าก็ยังคงชกต่อมาอีกหลายครั้ง

 เกียรติประวัติ 
 แชมป์สเปนรุ่นไลต์เวต (2516 - 2517)
 แชมป์ยุโรปรุ่นไลต์เวลเตอร์เวต
 ชิง 26 กรกฎาคม 2517 ชนะน็อก อันโตนิโอ ออร์ติซ ยก 12 ที่สเปน
 ป้องกันแชมป์ครั้งที่ 1, 23 สิงหาคม 2517 ชนะน็อก ปีเยโร เชรุ ยก 2 ที่อิตาลี
 แชมป์โลกรุ่นไลต์เวลเตอร์เวต WBC
 ชิง 21 กันยายน 2517 ชนะคะแนน ไลอ้อน ฟูรูยามา ที่อิตาลี
 ป้องกันแชมป์ครั้งที่ 1, 19 เมษายน 2518 ชนะน็อก โฌเอา เอ็งรีกี ยก 9 ที่สเปน
 เสียแชมป์ 15 กรกฎาคม 2518 แพ้น็อก แสนศักดิ์ เมืองสุรินทร์ ยก 8 ที่กรุงเทพมหานคร
 แชมป์ยุโรปรุ่นไลต์เวต
 ชิง 9 กรกฎาคม 2519 ชนะน็อก แฟร์นันด์ รุลันดส์ ยก 1 ที่สเปน
 ป้องกันแชมป์ครั้งที่ 1, 13 พฤศจิกายน 2519 ชนะคะแนน จังการ์โล อูไซ ที่สเปน
 เสียแชมป์ 17 กุมภาพันธ์ 2521 แพ้คะแนน จิม วอตต์ ที่สเปน
 แชมป์สเปนรุ่นเวลเตอร์เวต (2526)
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นไลต์เวลเตอร์เวต WBC เมื่อ 17 มิถุนายน 2520 แพ้คะแนน แสนศักดิ์ เมืองสุรินทร์ ที่สเปน
 ชิงแชมป์ยุโรปรุ่นไลต์เวลเตอร์เวตเมื่อ 12 กรกฎาคม 2521 แพ้คะแนน เฟร์นันโด ซันเชซ ที่สเปน
 ชิงแชมป์ยุโรปรุ่นไลต์เวลเตอร์เวตเมื่อ 6 มกราคม 2523 แพ้คะแนน โฌ กีมปัวนี ที่สเปน
 ชิงแชมป์ยุโรปรุ่นเวลเตอร์เวตเมื่อ 7 กรกฎาคม 2527 แพ้คะแนน จันฟรังโก โรซี ที่อิตาลี
# แบล็กแฮนด์ (เซอร์เบีย)
รวมชาติหรือความตาย  เป็นที่รู้จักกันอย่างแพร่หลายคือ แบล็กแฮนด์ (Црна рука / Crna ruka) เป็นสมาคมทหารลับที่ถูกก่อตั้งขึ้นในปี ค.ศ. 1901 โดยเจ้าหน้าที่นายทหารในกองทัพราชอาณาจักรเซอร์เบีย ที่เป็นที่รู้จักกันเป็นอย่างดีจากการสมคบคิดในการลอบปลงพระชนม์พระมหากษัตริย์และพระราชินีแห่งเซอร์เบียในปี ค.ศ. 1903 ภายใต้ความช่วยเหลือของกัปตัน ดรากูทิน ดิมิทรีเจวิก(หรืออีกอย่างว่า "เอพิส")

มันได้ถูกก่อตั้งขึ้นโดยมีเป้าหมายเพื่อรวบรวมดินแดนทั้งหมดที่มีชาวสลาฟทางตอนใต้เป็นส่วนใหญ่ซึ่งจะไม่อยู่ภายใต้การปกครองโดยเซอร์เบียหรือมอนเตเนโกร ด้วยแรงบันดาลใจคือการรวมชาติอิตาลีในปี ค.ศ. 1859–70 แต่ยังได้เกิดขึ้นอีกครั้งในเยอรมนีในปี ค.ศ. 1871 ด้วยการที่เชื่อมโยงไปถึงการลอบปลงพระชน์ม อาร์ชดยุกฟรันซ์ แฟร์ดีนันท์ในซาราเยโว ซึ่งถูกกระทำโดยสมาชิกของเยาวชนบอสเนีย แบล็กแฮนด์มักจะถูกมองว่าได้มีส่วนร่วมในการเริ่มต้นของสงครามโลกครั้งที่หนึ่งโดยวิกฤตการณ์เดือนกรกฎาคม ค.ศ. 1914 อย่างเร่งรัด ซึ่งได้ทำให้ออสเตรีย-ฮังการีเข้ารุกรานอาณาจักรเซอร์เบียในที่สุดDavid Stevenson, 1914-1918, 2012 Penguin, reissue, p.12
# ปูนปลาสเตอร์
ปูนปลาสเตอร์  คือปูนที่ใช้ทำประโยชน์หลายอย่างเช่น วัสดุก่อสร้าง และได้มีการค้นพบมากว่า 9,000 ปีแล้ว โดยได้มีการค้นพบที่คาบสมุทรอนาโตเลียและซีเรีย แต่ที่เรารู้จักกันดีก็คือการนำมาเป็นวัสดุก่อสร้างในการทำพีระมิดของชาวอียิปต์ เมื่อประมาณ 5,000 ปี โดยมีการบันทึกถึงขั้นตอนการผลิต (นำ gypsum มาเผาแล้วบดให้เป็นผง และนำไปผสมกับน้ำเมื่อต้องการใช้งาน) ใช้เป็นวัสดุเชื่อมต่อระหว่างก้อนหินแต่ละก้อนในการสร้างพีระมิด และได้ถูกใช้งานมาเรื่อย ๆ ตามหน้าประวัติศาสตร์อันยาวนานของวงการก่อสร้าง จนกระทั่งในช่วงศตวรรษที่ 20 ปูนปลาสเตอร์เริ่มที่จะนำมาใช้อย่างกว้างขวางนอกอุตสาหกรรมก่อสร้าง อาทิเช่น การนำมาใช้ในอุตสาหกรรมเซรามิก (สุขภัณฑ์, เครื่องใช้บนโต๊ะอาหาร, เครื่องประดับ), ในวงการทันตกรรม, การหล่อโลหะ, เครื่องประดับ, เครื่องมือการแพทย์, เครื่องสำอางและอีกหลาย ๆ  คุณสมบัติหลักที่ทำให้นิยมใช้งานก็คือความสามารถที่จะแข็งตัวได้รูปตามแม่พิมพ์ที่ใช้ โดยที่มีการเปลี่ยนแปลงขนาดเพียงเล็กน้อยเท่านั้น

ปูนปลาสเตอร์ หรือที่เรียกทางเคมีว่า Calcium sulfate hemihydrates ได้มาจากการนำแร่ยิบซั่ม (Gypsum) ซึ่งมีอยู่ทั่วไปในธรรมชาติมาให้ความร้อน (ประมาณ 150 °C) เพื่อให้เกิดการเปลี่ยนแปลงโครงสร้างทางเคมีดังสมการ

พลังงาน + CaSO4·2 H2O → CaSO4 . 1/2 H2O + 1.5 H2O

และเมื่อนำไปผสมน้ำเพื่อใช้งานก็จะเกิดปฏิกิริยาย้อนกลับดังนี้

CaSO4·1/2 H2O + 1.5 H2O → CaSO4· 2 H2O  +  พลังงาน 

                   
โดยจะปลดปล่อยพลังงานออกมาในรูปของพลังงานความร้อน
           
ในกระบวนการผลิตปูนปลาสเตอร์ จะได้ปูนปลาสเตอร์ออกมา 2 ชนิดคือ Beta (β) plaster และ Alpha (α) plaster ซึ่งจะให้คุณสมบัติที่แตกต่างกันไปทั้งในเรื่องของความแข็งแรง และการดูดซึม/คายน้ำของตัวปูนปลาสเตอร์เอง ในการผลิตเพื่อออกมาจำหน่าย ทางผู้ผลิตเองจะมีการผสมระหว่างปูนทั้งสองชนิดนี้ในอัตราส่วนต่าง ๆ กัน รวมถึงอาจมีสารเคมีบางอย่างผสมรวมไปด้วยเพื่อให้ได้ปูนปลาสเตอร์ที่มีคุณสมบัติตรงตามความต้องการใช้งานแต่ละชนิด อาทิเช่น ปูนปลาสเตอร์สำหรับการทำ Case mould จะต้องมีการแข็งแรง ทนต่อการขยายตัวได้ดี และไม่ต้องการคุณสมบัติในการดูด/คายน้ำ ปูนปลาสเตอร์สำหรับทำแม่พิมพ์งานหล่อน้ำดิน ต้องการคุณสมบัติที่ดีของการดูด/คายน้ำ แต่ไม่ต้องการเรื่องความแข็งแรงมากนัก และ ปูนปลาสเตอร์สำหรับทำแม่พิมพ์งาน Ram press ต้องการความทนทางต่อแรงอัดสูง เป็นต้น
# มูลนิธิซอฟต์แวร์ไพทอน
มูลนิธิซอฟต์แวร์ไพทอน  เป็นองค์กรไม่แสวงหาผลกำไร ตั้งขึ้นเพื่อพัฒนาภาษาไพทอน (เป็นภาษาโปรแกรม) โดยตั้งขึ้นเมื่อวันที่ 6 มีนาคม พ.ศ. 2544 เพื่อจำหน่ายจ่ายแจกโปรแกรมแปลคำสั่งภาษาไพทอน

 แหล่งข้อมูลอื่น 
 มูลนิธิซอฟต์แวร์ไพทอน
# อะตอมมิกคิตเทน
อะตอมมิกคิตเทน  เป็นวงหญิงล้วนแนวป็อปจากเมืองลิเวอร์พูล ประเทศอังกฤษ ประกอบด้วยสมาชิก เอลิซาเบธ แม็กคลานอน, นาตาชา ฮามิลตัน, และเจนนิเฟอร์ ฟรอสต์ ที่มาแทนที่สมาชิกเดิมคือ เคอร์รี คาโตนา จนกระทั่งเลิกวงในปี 2004 และกลับมารวมตัวกันอีกครั้งโดยที่สมาชิกเดิมคือ เคอร์รี คาโตนา มาแทน เจนนี ฟรอสต์เมื่อปี 2012 ในเดือนมกราคม 2001 พวกเขามีซิงเกิลฮิตและอัลบั้มฮิตติดในสี่สิบอันดับแรกทั่วโลกอย่างเช่นเพลง "Right Now," "Whole Again," "Eternal Flame," "The Tide Is High," และ "Ladies Night"

จากข้อมูลในเว็บไซต์อย่างเป็นทางการของแม็กลาร์นอนอ้างว่า อะตอมมิกคิตเทนมีผลงานยอดขายมากกว่า 10 ล้านชุดทั่วโลกLiz McClarnon - Official Website.  . "sold 10 million records globally". ยอดขายนี้คือ มียอดขายซิงเกิล 6.2 ล้านชุดและอัลบั้ม 4 ล้านชุด
ระยะสมาชิก

 ผลงาน 
 อัลบั้ม 
 2000 Right Now 
 2002 Feels So Good
 2003 Atomic Kitten 
 2003 Ladies Night 
 2004 Greatest Hits 

อัลบั้มสะสม
 2003 Atomic Kitten 
 2004 Greatest Hits 
 2005 The Collection 
 2007 Essential 
 2012 The Essential Collection
# ไลเบรชัน
ในทางดาราศาสตร์ ไลเบรชัน (libration) คือรูปแบบการโคจรของดวงจันทร์ซึ่งทำให้สามารถเห็นพื้นผิวได้เกินกว่าร้อยละ 50 ของพื้นผิวทั้งหมดในช่วงระยะเวลาหนึ่ง ถึงแม้ว่าดวงจันทร์จะหันด้านใกล้เข้าหาโลกเสมอเนื่องจากไทดัลล็อก (tidal locking) ไลเบรชันสามารถใช้อธิบายปรากฏการณ์เดียวกันกับวัตถุโคจรอื่นๆ ซึ่งถูกล็อกให้แสดงให้เห็นเพียงด้านเดียว ในขณะที่การโคจรเกิดซ้ำไปซ้ำมา ไลเบรชันจะปรากฏขึ้นโดยเป็นการโยกไปข้างหน้าแล้วไปข้างหลัง (หรือขึ้นแล้วลง) ของผิวหน้าวัตถุซึ่งสามารถสังเกตได้จากวัตถุแม่ ดังเช่นการโยกไปมาของตาชั่งรอบจุดสมดุล

ในกรณีเฉพาะของการเกิดไลเบรชันของดวงจันทร์ ภาพเคลื่อนไหวแสดงให้เห็นถึงการเปลี่ยนแปลงมุมมองของพื้นผิวดวงจันทร์ไปอย่างช้าๆ ในช่วงเวลาที่แตกต่างกัน แสดงว่าพื้นผิวของดวงจันทร์ถึงร้อยละ 59 สามารถสังเกตได้จากโลก

การเกิดไลเบรชันสามารถเกิดได้สามกรณี:
ไลเบรชันในลองจิจูด เกิดจากการที่วงโคจรของดวงจันทร์รอบโลกค่อนข้างรี ดังนั้นการหมุนของดวงจันทร์ในบางครั้งจึงล้ำหน้าหรือล้าหลังตำแหน่งโคจรของดวงจันทร์เอง
ไลเบรชันในละติจูด เกิดจากการที่แกนของดวงจันทร์หมุนเอียงอย่างเล็กน้อยกับระนาบวงโคจรจนตั้งฉากกับระนาบของวงโคจรรอบโลก สาเหตุที่เกิดคล้ายกับสาเหตุที่ทำให้เกิดฤดูกาลจากการหมุนของโลกรอบดวงอาทิตย์
ไลเบรชันประจำวัน (Diurnal libration) เกิดจากการแกว่งไปมาอย่างเล็กน้อยของดวงจันทร์เนื่องจากการหมุนของโลกซึ่งเกิดขึ้นทุกวัน ซึ่งผู้สังเกตที่อยู่บนพื้นผิวโลกจะมองเห็นด้านหนึ่งก่อนและหลังจากนั้นจะมองเห็นอีกด้านหนึ่งของเส้นตรงที่ลากจากจุดศูนย์กลางโลกไปยังจุดศูนย์กลางดวงจันทร์ ทำให้ผู้สังเกตได้มองเห็นส่วนหนึ่งของดวงจันทร์ก่อนและจะเห็นอีกส่วนหนึ่งในภายหลัง สาเหตุนี้เกิดจากการที่ผู้สังเกตอยู่บนพื้นผิวโลก ไม่ได้อยู่ที่จุดศูนย์กลาง
# เฆซุส มาร์ติเนซ
เฆซุส มาร์ติเนซ (Jesus Martinez) หรือ เฆซุส มาร์ติเนซ เตเยดา นักมวยสากลชาวเม็กซิโก เกิดเมื่อ 19 มกราคม พ.ศ. 2519 ที่ เม็กซิโกซิตี้ ประเทศเม็กซิโก สถิติการชก 22 ครั้ง ชนะ 17 (น็อค 11) แพ้ 5

 เกียรติประวัติ 

 แชมป์ WBC Continental Americas รุ่นไลท์ฟลายเวท
 ชิง 11 สิงหาคม 2544 ชนะคะแนน อันโตนีโอ ทอร์เรส ที่ เม็กซิโก
 เสียแชมป์ 13 ตุลาคม 2544 แพ้น็อค เออร์เนสโต คาสโตร ยก 12 ที่ เม็กซิโก
 แชมป์ NABF รุ่นไลท์ฟลายเวท 
 ชิง 14 สิงหาคม 2546 ชนะน็อค ราฟาเอล ชาเวซ ยก 6 ที่ เม็กซิโก
 เสียแชมป์ 16 กุมภาพันธ์ 2550 แพ้น็อค จิโอวานนี เซกูรา ยก 5 ที่ สหรัฐ
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นฟลายเวท WBC เมื่อ 6 กันยายน 2545 แพ้คะแนน พงษ์ศักดิ์เล็ก ศิษย์คนองศักดิ์
# โมเนลิซี่ เอ็มเยเกนี่
โมเนลิซี่ มฮิกิซา เอ็มเยเกนี่ (Monelisi Mhikiza Myekeni) นักมวยสากลชาวแอฟริกาใต้ สถิติการชก 24 ครั้ง ชนะ 21 (น็อค 8) แพ้ 3

 เกียรติประวัติ 

 แชมป์แอฟริกาใต้รุ่นไลท์ฟลายเวท (2544 – 2545)
 แชมป์เงารุ่นฟลายเวท WBC
 ชิง 29 เมษายน 2548 ชนะน็อค ซอนนี่ บอย จาโร ยก 6 ที่ แอฟริกาใต้
 ป้องกันแชมป์ครั้งที่ 1, 11 พฤศจิกายน 2548 ชนะน็อค ซิโพ มันตยี ยก 3 ที่ แอฟริกาใต้
 ป้องกันแชมป์ครั้งที่ 2, 31 มีนาคม 2549 ชนะคะแนน เบเนดิกต์ ซุยโก ที่ แอฟริกาใต้
 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นไลท์ฟลายเวท IBF เมื่อ 22 สิงหาคม 2543 แพ้น็อค อานิส โรก้า ยก 3 ที่ อินโดนีเซีย
 ชิงแชมป์โลกรุ่นฟลายเวท WBC เมื่อ 17 พฤศจิกายน 2549 แพ้คะแนน พงษ์ศักดิ์เล็ก ศิษย์คนองศักดิ์ ที่ นครราชสีมา
# บิกบัคบันนี
บิกบัคบันนี (, ชื่อรหัส Project Peach) เป็นภาพยนตร์ตลกสั้นใน ค.ศ. 2008 ที่สร้างขึ้นโดยใช้คอมพิวเตอร์ซอฟต์แวร์ Blender Institute ซึ่งเป็นส่วนหนึ่งของมูลนิธิเบลนเดอร์ และเช่นเดียวกับภาพยนตร์เรื่องแรกของเบลนเดอร์คือเรื่อง Elephants Dream ภาพยนตร์เรื่องนี้ก็ใช้เบลนเดอร์ ซอฟต์แวร์แบบฟรีและโอเพนซอร์สสำหรับออกแบบโมเดลและแอนิเมชันสามมิติที่ผลิตโดยมูลนิธิเดียวกัน

ภาพยนตร์นี้เผยแพร่เป็นภาพยนตร์โอเพนซอร์ส ภายใต้ใบอนุญาตแสดงที่มา 2.5 (Attribution 2.5 license) ของครีเอทีฟคอมมอนส์

เผยแพร่
ภาพยนตร์นี้ออกฉายรอบปฐมทัศน์ที่อัมสเตอร์ดัมในวันที่ 10 เมษายน ค.ศ. 2008 จากนั้นจึงปล่อยภาพยนตร์และไฟล์ดาวน์โหลดออนไลน์ในวันที่ 30 พฤษภาคม ค.ศ. 2008

ต่อมาใน ค.ศ. 2013 Janus Kristensen ได้เผยแพร่ภาพยนตร์ฉบับภาพสามมิติ เฟรมเรตและความคมชัดสูง

 ภาพจากภาพยนตร์
# ลุยส์ อัลเบร์โต ลาซาร์เต
ลุยส์ อัลเบร์โต ลาซาร์เต  นักมวยสากลชาวอาร์เจนตินา เกิดเมื่อ 4 มีนาคม พ.ศ. 2514 ที่กรุงบัวโนสไอเรส ประเทศอาร์เจนตินา สถิติการชก 48 ครั้ง ชนะ 38 (น็อก 17) เสมอ 1 แพ้ 8 

 เกียรติประวัติ 
 แชมป์อาร์เจนตินารุ่นไลต์ฟลายเวต (2541)
 แชมป์อเมริกาใต้รุ่นมินิมัมเวต
 ชิง 25 กันยายน 2542 ชนะคะแนน คาร์ลอส มาริโอ เอลัวซา ที่อาร์เจนตินา
 แชมป์อาร์เจนตินารุ่นมินิมัมเวต (2547)
 แชมป์อเมริกาใต้รุ่นไลต์ฟลายเวต
 ชิง 29 มกราคม 2548 ชนะน็อก มาร์กอส รามอน โอเบรกอน ยก 5 ที่อาร์เจนตินา
 ป้องกันแชมป์ครั้งที่ 1, 17 กรกฎาคม 2548 ชนะคะแนน ราอูล เอลิเซโอ เมดินา ที่อาร์เจนตินา
 ป้องกันแชมป์ครั้งที่ 2, 18 มีนาคม 2549 ชนะคะแนน กุสตาโบ เอเดรียน โรดรีเกวซ ที่อาร์เจนตินา
 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิมัมเวต WBO เมื่อ 30 ตุลาคม 2542 แพ้คะแนน เคอร์มิน กัวเดีย ที่อาร์เจนตินา
 ชิงแชมป์อเมริกาใต้รุ่นไลต์ฟลายเวตเมื่อ 17 สิงหาคม 2544 เสมอกับ มาร์กอส รามอน โอเบรกอน ที่อาร์เจนตินา
 ชิงแชมป์โลกรุ่นฟลายเวต WBC เมื่อ 6 ธันวาคม 2544 แพ้น็อก พงษ์ศักดิ์เล็ก ศิษย์คนองศักดิ์ ยก 2 ที่พัทยา
 ชิงแชมป์โลกรุ่นฟลายเวต WBO เมื่อ 13 กันยายน 2545 แพ้ฟาล์ว โอมาร์ อันเดรส นาร์วาเอซ ยก 10 ที่อาร์เจนตินา
 ชิงแชมป์เงารุ่นฟลายเวต WBO เมื่อ 20 กุมภาพันธ์ 2546 แพ้คะแนน กิวเซบเป ลากานา ที่อิตาลี
 ชิงแชมป์โลกรุ่นไลต์ฟลายเวต WBC เมื่อ 28 กรกฎาคม 2550 แพ้ฟาล์ว เอดการ์ โซซา ที่เม็กซิโก